Source: http://docplayer.fi/3803806-Maa-ja-metsatalousministerio-asetus-nro-xx-xx-luonnos-19-3-2013.html
Timestamp: 2018-02-26 03:34:26+00:00
Document Index: 2448292

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MAA- JA METSÄTALOUSMINISTERIÖ ASETUS Nro xx/xx Luonnos - PDF
MAA- JA METSÄTALOUSMINISTERIÖ ASETUS Nro xx/xx Luonnos
Download "MAA- JA METSÄTALOUSMINISTERIÖ ASETUS Nro xx/xx Luonnos 19.3.2013"
1 MAA- JA METSÄTALOUSMINISTERIÖ ASETUS Nro xx/xx Luonnos Päivämäärä x.x.2013 Dnro xxx/xx/2013 Voimassaoloaika x.x.2013 toistaiseksi Valtuutussäännökset Laki puutavaran mittauksesta (xx/xxxx) 13 :n 3 mom., 14 :n 2 mom., 15 :n 3 mom., 17 :n 5 mom., 18 :n 2 mom. ja 19 :n 2 mom. MAA- JA METSÄTALOUSMINISTERIÖN ASETUS MITTAUSMENENTELMÄRYHMIEN JA MITTAUSMENETELMIEN TARKEMMASTA SISÄLLÖSTÄ SEKÄ MITTAUSLAITTEIDEN KÄYTÖSTÄ Maa- ja metsätalousministeriön päätöksen mukaisesti säädetään puutavaran mittauksesta annetun lain (xxx/xxx) nojalla: 1 Puutavaran mittauksessa käytettävien mittausmenetelmäryhmien ja niihin sisältyvien mittausten ja laskentamenetelmien on oltava asetuksen liitteen 1 luvun mukaisia. 2 Mittausmenetelmäryhmien ja niihin kuuluvien mittausmenetelmien ja -laitteiden käyttöalue, sisältö ja niihin sisältyvä laskenta ja mittauksen tekeminen sekä mittauslaitteiden ominaisuudet on määritettävä ja toteutettava asetuksen liitteen 2 luvun mukaisesti. 3 Mittausmenetelmien ja -laitteiden luotettavuuden varmistaminen on toteutettava asetuksen liitteen 3 luvun mukaisesti. Puutavaran mittauksen tarkkuuden määrittäminen tehdään kyseisen luvun mukaisesti. Mittausmenetelmäryhmien ja mittausmenetelmien suurimman sallitun poikkeaman lukuarvojen on oltava asetuksen liitteen 3 luvun mukaisia. 4 Puutavaran mittauksen varamenetelmät on toteutettava ja niitä on käytettävä asetuksen liitteen 4 luvun mukaisesti. Myös mittausmenetelmiin sisältyvät tilavuuskorjaukset ja mittaustuloksen oikaiseminen ulkopuolisessa valvonnassa on tehtävä liitteen 4 luvun mukaisesti. Lisäksi mittauksen keskeytymisessä ja pystymittausmenetelmissä on meneteltävä kyseisen luvun mukaisesti. Tämä asetus tulee voimaan päivänä kuuta Helsingissä päivänä kuuta Maa- ja metsätalousministeri Jari Koskinen Vanhempi hallitussihteeri Maija Kaukonen
2 2 1. Mittausmenetelmäryhmät Fyysisten ulottuvuuksien, ominaisuuksien ja painon mittaukseen perustuvat menetelmät Mittausmenetelmien sisältö Puutavarakappaleiden tilavuuden mittaus Puutavaramuodostelmien tilavuuden mittaus Painon mittaus Otantaan perustuvat mittausmenetelmät Mittausmenetelmien sisältö Otanta Mittaustuloksen laskenta Muuntolukuihin perustuvat mittausmenetelmät Mittausmenetelmien sisältö Puutavarakappaleiden mittaukseen perustuvat menetelmät Puutavaramuodostelmien mittaukseen perustuvat menetelmät Painon mittaukseen perustuvat menetelmät Puutavaran mittauksessa käytettävien laitteiden yleiset vaatimukset Mittauslaitteen soveltuvuus Mittauslaitteen markkinoille tuojan velvollisuudet Mittauslaitteen ominaisuudet Luotettavuuden varmistaminen Mittaustuloksen näyttäminen ja tallentaminen Mittaustiedon katoamisen estäminen Mittauksen luotettavuuden varmistaminen, mittausepävarmuuden määrittäminen ja suurimmat sallitut poikkeamat Mittauksen luotettavuuden varmistaminen Mittausten ja mittaustulosten jäljitettävyys Omavalvonta Ulkopuolinen valvonta Tarkastuserien mittauksessa käytettävät mittausmenetelmät Tarkastuserän koon ja otannan aikavälin määrittäminen Mittausepävarmuus ja tarkastuserän koon määrittäminen Mittauksen suurimmat sallitut poikkeamat Erinäiset menettelyt Mittauksen varamenetelmät Mittausmenetelmiin sisältyvät tilavuuskorjaukset Mittaustuloksen oikaiseminen ulkopuolisessa valvonnassa Mittauksen keskeytyminen Pystymittausmenetelmät... 16
3 3 1. Mittausmenetelmäryhmät 1.1. Fyysisten ulottuvuuksien, ominaisuuksien ja painon mittaukseen perustuvat menetelmät Mittausmenetelmien sisältö Puutavaran mittauksesta annetun lain 14 :ssä säädetään mittausmenetelmäryhmistä. Kyseisen 14 :n 1 momentin 1 kohdan mukaisessa mittausmenetelmäryhmässä mittausmenetelmät ja -laitteet perustuvat puutavaran fyysisten ulottuvuuksia ja ominaisuuksien tai painon mittauksiin sekä niihin perustuviin laskentamenetelmiin, joiden tuloksena saadaan lopullinen mittaustulos. Näissä menetelmissä mitataan puutavarakappaleiden fyysisiä mittoja (pituus, läpimitta tai vastaavat) tai ominaisuuksia (epäpyöreys tai vastaavat), puutavaramuodostelmien fyysisiä mittoja (pituus, leveys, korkeus tai vastaavat) tai ominaisuuksia tai painoa. Mittaustulos tuotetaan määritettyihin mittoihin tai ominaisuuksiin perustuvalla laskentamenetelmällä. Näissä menetelmissä ei käytetä otantaa tai muuntolukuja Puutavarakappaleiden tilavuuden mittaus Läpimitan mittaus Läpimitta määritellään pölkyn pituusakselia vastaan kohtisuoran poikkileikkauspinnan halkaisijana. Läpimitan mittauksessa resoluution tulee olla yksi millimetri tai pienempi. Manuaalisessa pätkittäin mittauksessa läpimitta on mitattava kahdesta eri suunnasta ristimittauksena. Automaattisessa mittauksessa läpimitan mittaustarkkuuden on oltava vähintään manuaalisen mittauksen tasoa siten, että puun epäpyöreys otetaan huomioon. Läpimittojen mittausväli on automaattisessa mittauksessa korkeintaan 0,5 metriä ja manuaalisessa mittauksessa korkeintaan yksi metri. Hakkuukonemittauksessa ja sen manuaalisessa tarkastuserien mittauksessa edellisestä poiketaan tyvipölkkyjen osalta, joissa ensimmäinen läpimitan mittaus tehdään 1,3 metrin etäisyydeltä kaatosahauksesta Pituuden mittaus Pölkyn pituus määritellään katkaisupintojen lyhimpänä etäisyytenä. Pituuden mittauksen resoluution tulee olla yksi senttimetri tai pienempi Tilavuuden laskenta Tilavuus määritetään läpimitan ja pituuden mittaustietojen perusteella pätkittäin ympyrälieriön tai katkaistun ympyräkartion tilavuutena. Tilavuuden määritys voidaan tehdä pölkyn kolmiulotteiseen malliin perustuvana tilavuutena Puutavaramuodostelmien tilavuuden mittaus Pinon pituuden tai kuorman leveyden mittaus Pinon pituus määritellään pinon molemmilta puolilta äärimmäisten pölkkyrivien ulkorivien välimatkana. Kuormatilassa tehtävässä mittauksessa pinon pituutta vastaa kuormatilan leveys.
4 4 Hakkeena tai vastaavassa muodossa olevan puutavaran mittauksessa kuormatilan leveys mitataan vastaavasti. Pituuden mittauksen resoluution tulee olla pinossa mittauksessa 0,1 metriä tai pienempi ja ajoneuvossa mittauksessa 0,01 metriä tai pienempi Pinon tai kuorman korkeuden mittaus Pinon tai ajoneuvokuorman korkeus määritellään kohtisuoraan pituuden mittaussuuntaa vastaan tasoitetuksi katsotun alareunan ja tasoitetuksi katsotun yläreunan välimatkana. Hakkeena tai vastaavassa muodossa olevan puutavaran mittauksessa kuorman korkeus mitataan vastaavasti. Pinossa mittauksessa pino on jaettava enintään kahden metrin pituisiin pinon osiin korkeuden mittausta varten, kuormassa mittauksessa vastaavaa ositusta ei tehdä. Pinossa (kuormassa) olevan lumen, jään tai muun vieraan aineen aiheuttama lisäys kehystilavuuteen vähennetään pinonosien (kuorman) korkeudesta. Korkeuden mittauksen resoluution tulee olla 0,05 metriä tai pienempi Pinon leveyden tai kuorman pituuden mittaus Pinon leveys määritellään puutavarapölkkyjen läpimitalla painotetun pituuden perusteella pinon sivujen tasoituskohtien välimatkana. Kuormatilassa tehtävässä mittauksessa pinon leveyttä vastaa puutavaranipun pituus. Hakkeen tai vastaavassa muodossa olevan puutavaran mittauksessa suljetun kuormatilan pituus mitataan vastaavasti. Pinon leveyden ja puutavaranipun pituuden mittauksen resoluution tulee olla 0,05 metriä tai pienempi. Suljetussa kuormatilassa kuorman pituuden mittauksen resoluution tulee olla 0,01 metriä tai pienempi Puutavaramuodostelmien tilavuuden mittauksessa käytettävät automaattiset menetelmät Muodostelmien kehys- tai kiintotilavuuden mittauksessa käytettävien automaattisten mittauslaitteiden on toteutettava tilavuuden määrittäminen siten, että mittauksessa saavutetaan muodostelmien mittaukselle määritettyä suurinta sallittua poikkeamaa tarkempi tulos (taulukko 2) Painon mittaus Painon mittaukseen käytetään kuormaimeen tai ajoneuvon muihin rakenteisiin kiinnitettyä vaakaa, erillistä ajoneuvovaakaa, purku- ja lastauskoneiden vaakaa tai muuta vaakaa. Paino mitataan punnitsemalla suoraan puutavaraerä (esimerkiksi kuormaimeen kiinnitetyt vaa at) tai punnitsemalla ajoneuvo kuormattuna ja käyttämällä ajoneuvon taarapainoa (ajoneuvon paino tyhjänä) puutavaraerän painon laskennassa. Taarapaino on määritettävä punnitsemalla ajoneuvo puutavaran kuljetusta vastaavassa varustuksessa. Taarapaino voi olla: - Kuormakohtainen taarapaino, jolloin taarapaino punnitaan jokaisesta kuormasta. - Lukuarvoinen taarapaino, jolloin taarapainon punnitusta ei tehdä jokaisesta kuormasta.
5 5 Puutavaran mittauksesta annetun lain 2 :n 2 momentissa mainittujen tahojen (myöhemmin yksityinen metsänomistaja) luovutusmittauksessa lukuarvoiseen taarapainoon perustuvaa mittausta saa käyttää ainoastaan varamenetelmänä (kohta 4.1.). Painon mittauksessa resoluution (vaa an askelarvo) on oltava puutavara-autojen ja metsätraktoreiden rakenteisiin tai nosturiin kiinnitetyillä vaaoilla 10 kg tai pienempi ja muilla vaaoilla 50 kg tai pienempi Otantaan perustuvat mittausmenetelmät Mittausmenetelmien sisältö Puutavaran mittauksesta annetun lain 14 :n 1 momentin 2 kohdan tarkoittamassa mittausmenetelmäryhmässä mittausmenetelmät perustuvat tämän liitteen 1.1. kohdan mukaisiin menetelmiin, joissa mittaustuloksen mittayksikkö muunnetaan toiseksi otantaan perustuvalla muuntoluvulla. Näissä otantaan perustuvissa mittausmenetelmissä koko mittauserästä (luovutusmittauksessa puukauppakohtainen puutavaralaji) määritetään kohdan 1.1. mukaisesti puutavaran fyysisten ulottuvuuksien tai ominaisuuksien tai painon mittauksilla mittaustulos, joka muunnetaan lopulliseksi mittaustulokseksi otantaan ja otantaerien mittaukseen perustuvalla muuntoluvulla. Otantamittaus tehdään mittaamalla riittävän edustava osa mittauserästä otantaerien mittaukseen soveltuvalla mittausmenetelmällä. Otantaan perustuvia mittausmenetelmiä voidaan käyttää määrän tai laadun tai ominaisuuden mittauksessa Otanta Otannan perusjoukko Perusjoukko, johon otanta kohdistuu, voi muodostua yhdestä tai useammasta mittauserästä. Otannan perusjoukon muodostaminen edellyttää, että siihen kuuluvat mittauserät ovat otannalla määritettävän muuntoluvun (esimerkiksi paino-otantamittauksessa tuoretiheys) suhteen samanlaisia. Tämä on todettava kokemusperäisesti tai tilastollisesti aikaisempien mittausten perusteella. Otannan perusjoukko on muodostettava mittauseräkohtaisesti määräaikana mitattavilla 110 m³ suuremmilla yksityisten metsänomistajien mittauserillä. Mittauseräkohtaista otantaa ei edellytetä edellä mainittua pienemmillä mittauserillä, eikä suurempien mittauserien loppuosilla, kooltaan alle 110 m³ yksityisten metsänomistajien mittauserillä. Mittauseräkohtaista otantaa ei myöskään edellytetä käytettäessä otantamenetelmänä ositettua otantaa (kohta ) Otantamenetelmä Otantamenetelmillä tarkoitetaan tässä niitä menetelmiä, joilla otantaerät valitaan otokseen perusjoukosta. Otannan on kohdistuttava koko perusjoukkoon siten, että kaikilla yksiköillä (kuorma, nippu, runko, pölkky tai vastaava) on mahdollisuus tulla valituksi otantaerinä otokseen. Otantamenetelmä voi olla satunnainen tai systemaattinen, mikäli määritettävässä muuntoluvussa ei esiinny säännöllistä jaksottaisuutta.
6 6 Otantamenetelmä voi olla kaksivaiheinen, jolloin ensimmäisen vaiheessa valitusta otantaerästä (esimerkiksi ajoneuvonippu) valitaan satunnaisesti yksi tai useampia otantaeriä (esimerkiksi kourataakka). Otantamenetelmänä voidaan käyttää ositettua otantaa, jolloin otannan perusjoukko jaetaan ryhmiin eli ositteisiin. Tämän tarkoituksena on vähentää otantaerien mittaustulosten hajontaa. Ositteiden tai ryhmien rajat määritetään muuntoluvun mukaiseen ominaisuuteen vaikuttavan tekijän mukaisesti yhtäläiselle puutavaralle (esimerkiksi määrä, laatu tai ominaisuus). Mikäli otokseen valittu otantaerä on ominaisuuksiltaan poikkeava otannan perusjoukkoon verrattuna, se voidaan poistaa, kun syyt kirjataan ja varmistetaan, että otoskoko on riittävä (kohta ) Otoskoko Otoskoolla tarkoitetaan tässä sitä otantaerien lukumäärää, joka valitaan otokseen perusjoukosta. Otoskoko määritetään perusjoukon koon (yksiköiden määrä), sallitun otannasta aiheutuvan mittausepävarmuuden, muuntoluvun laskentaa varten määritettävän ominaisuuden keskihajonnan ja valitun kattavuuskertoimen (luotettavuustaso) perusteella (kaava 1). Keskihajonta arvioidaan esimerkiksi kyseisen puutavaralajin aiemmin mitattujen otantaerien keskihajontojen perusteella. Otoskoon määrittämisessä on otettava huomioon otantaerien mittausmenetelmän tarkkuus. Otoskoko on asetettava siten, että mittauksessa saavutetaan mittaustulos, joka on kohdan 3.2. mukaisten mittauksen suurimpien sallittujen poikkeamien sisällä. Tämä edellyttää sitä, että otannasta aiheutuvan mittausepävarmuuden ja mittausmenetelmän muista tekijöistä aiheutuvan mittausepävarmuuden (esimerkiksi paino-otantamittauksessa koko mittauserän painon mittauksen mittausepävarmuus) yhdistelmä on mittauksen suurimpien sallittujen poikkeamien sisällä. Otantaerien mittauksiin käytetään menetelmää, joka on tarkkuudeltaan vastaava tai parempi kuin perusmittauksessa käytettävä menetelmä. Otoskoko lasketaan seuraavalla kaavalla:, jossa sallittu otannasta aiheutuva mittausepävarmuus, % kattavuuskerroin (, kun luotettavuustaso on 95 %) keskihajonta mitattavien yksiköiden välillä, % (variaatiokerroin) otoskoko perusjoukon yksiköiden määrä Otantaan perustuva muuntoluku Otannan perusjoukolle määritettävä, lopullisen mittaustuloksen laskentaan käytettävä muuntoluku voidaan laskea kaikkien otantaerien mittaustulosten keskiarvona. Muuntoluvun laskennan on muodostuttava riittävän monesta otantaerästä kohdassa esitetyn mukaisesti.
7 7 Muuntoluvun laskennassa voidaan käyttää liukuvaa keskiarvoa tai vastaavaa tasoitusmenetelmää silloin, kun se puutavaran suuren määrän tai pitkän toimitusajan vuoksi on tarkoituksenmukaista. Tällöin lisäksi otantaväli on määritettävä sellaiseksi, että voimassaolevan muuntoluvun laskennassa käytettävät otantaerät vaihtuvat otantamittausmenetelmissä yksiköiden ominaisuuksien perusteella riittävän usein. Laatuositemittauksessa jokaiselle puutavaranipulle tai nipunosalle määritetään laatuosite. Laatuositteen muuntoluvun arvo määritetään otannalla laatuositteittain. Otantaeristä määritettävät muuntoluvut voivat olla seuraavia: Menetelmä Paino-otanta Kehysotanta Kappale- tai nippuluku Kuivapaino- tai kosteusotanta Laatuotanta Muuntoluku tuoretiheys puutavaran painon ja tilavuuden suhteena kiintotilavuusprosentti otantayksikön koko kuiva-aine- tai kosteuspitoisuus laaturajojen mukaisen puutavaran osuus Mittaustuloksen laskenta Mittaustulos mittauserälle tai sen osalle saadaan koko mittauserään tai sen osaan kohdistuvan mittauksen (esimerkiksi paino-otantamittauksessa paino) ja otantaan perustuvan muuntoluvun (esimerkiksi paino-otantamittauksessa tuoretiheys) perusteella Muuntolukuihin perustuvat mittausmenetelmät Mittausmenetelmien sisältö Puutavaran mittauksesta annetun lain 14 :n 1 momentin 3 kohdan tarkoittamassa mittausmenetelmäryhmässä mittausmenetelmät perustuvat tämän liitteen 1.1. kohdan mukaisiin menetelmiin, joissa mittaustuloksen mittayksikkö muunnetaan toiseksi yleisellä muuntoluvulla. Näissä muuntolukuihin perustuvissa mittausmenetelmissä koko mittauserästä määritetään kohdan 1.1. mukaisesti puutavaran fyysisten ulottuvuuksien tai ominaisuuksien tai painon mittauksilla mittaustulos, joka muunnetaan lopulliseksi mittaustulokseksi taulukoidulla tai funktioon perustuvalla asiaan tarkoitetulla yleisellä muuntoluvulla. Metsäntutkimuslaitos antaa määräykset yleisistä muuntoluvuista puutavaran mittauksesta annetun lain 14 :n 3 momentin mukaisesti Puutavarakappaleiden mittaukseen perustuvat menetelmät Puutavarakappaleiden mitat (läpimitta ja pituus) noudattavat kohdan määrittelyjä. Latva- ja keskuskiintomittauksessa läpimitta mitataan yhdestä mittauskohdasta ja yhdestä mittaussuunnasta. Tilavuus lasketaan läpimittaan ja pituuteen perustuvilla yleisillä muuntoluvuilla. Läpimitan ja pituuden mittauksessa käytetään yleisen muuntoluvun edellyttämiä luokituksia Puutavaramuodostelmien mittaukseen perustuvat menetelmät Puutavaramuodostelmien ulkomittojen määräämä tilavuus määritetään kohdassa esitetyllä tavalla. Mittaustulos lasketaan mittausmenetelmäkohtaisella yleisellä muuntoluvulla.
8 Painon mittaukseen perustuvat menetelmät Puutavaran paino mitataan kohdassa kuvatulla tavalla. Mittaustulos lasketaan mittausmenetelmäkohtaisella yleisellä muuntoluvulla. Vaihtoehtoisesti mittauksessa voidaan käyttää mittauserän ominaisuuksia paremmin vastaavia, otantaerien perusteella määritettyjä muuntolukuja. Muuntolukujen laskennassa on mitattava riittävästi otantaeriä siten, että puutavaran tuoreuden ja vuodenaikojen välinen vaihtelu tulee otetuksi huomioon. 2. Puutavaran mittauksessa käytettävien laitteiden yleiset vaatimukset 2.1. Mittauslaitteen soveltuvuus Mittauslaitteen tekniset ratkaisut on määritettävä ja toteutettava siten, että mittauslaite soveltuu puutavaran mittauksen edellyttämiin käyttöolosuhteisiin. Mittauslaitteiden käyttöolosuhteiden määrittäminen edellyttää sääolosuhteiden sekä lumi-, maasto- ja muiden olosuhdetekijöiden huomioon ottamista käyttöalueen määrityksessä. Mittauslaitteen suorituskyvyn on mahdollistettava mittaustulos, joka on kohdan 3.2. mukaisten mittauksen suurimpien sallittujen poikkeamien sisällä Mittauslaitteen markkinoille tuojan velvollisuudet Mittauslaitteen markkinoille tuojan on puutavaran mittauksesta annetun lain 16 :n mukaisesti ilmoitettava mitattavan puutavaran ominaisuuksien ja käyttöolosuhteiden mukainen mittauslaitteen käyttöalue. Mittauslaitteen mukana on toimitettava mittauslaitteen valmistajaa sekä sen käyttöä ja soveltuvuutta koskevat tiedot Mittauslaitteen ominaisuudet Luotettavuuden varmistaminen Mittauslaitteen käytön aikana kalibrointi ja viritys sekä mittaustulokseen ja -tarkkuuteen vaikuttavat parametrit tulee olla rekisteröitävissä mittauksen luotettavuuden varmistamiseksi. Mittauslaitteen mittaustarkkuuden tulee olla tarkastettavissa mittaustulokseen vaikuttavien osatekijöiden (esimerkiksi läpimitan tai pituuden mittaus) tai mittaustuloksen suhteen. Mittauslaite voi olla käyttäjän viritettävissä Mittaustuloksen näyttäminen ja tallentaminen Mittauslaitteen käytön aikana mittaustulos tulee pystyä näyttämään ja sen tulee olla yksikäsitteisesti luettavissa mittauslaitteen näytöltä tai tulosteelta mittauksen luotettavuuden varmistamiseksi. Mittaustuloksessa tulee aina näkyä mittayksikkö. Mittaustulos ja mittaustuloksen laskentaan käytettävät mittaustiedot sekä mittauserän yksilöintiin tarvittavat tiedot tulee tallentaa.
9 Mittaustiedon katoamisen estäminen Mittauslaitteen käytön aikana mittauslaite ja tähän liittyvät ohjelmistot on suojattava siten, että tallennettujen tai lähetettyjen mittaustulosten ja mittaustulosten kannalta oleellisten parametrien tallennuksen varmistaminen on tehty luotettavalla tavalla. 3. Mittauksen luotettavuuden varmistaminen, mittausepävarmuuden määrittäminen ja suurimmat sallitut poikkeamat 3.1. Mittauksen luotettavuuden varmistaminen Mittausten ja mittaustulosten jäljitettävyys Puutavaranmittauksessa käytettävien mittauslaitteiden tuottamien mittaustulosten on oltava jäljitettäviä. Kun mittauslaite antaa mittaustuloksen SI-yksikköjärjestelmän mukaisesti, on mittausten oltava jäljitettäviä SI-yksikköjärjestelmään saakka. Tämä edellyttää sitä, että mittauslaitteen tarkastuksessa ja kalibroinnissa käytettävät mittanormaalit tai tunnetut testikappaleet on kalibroitu jäljitettävästi. Kalibrointien on edelleen muodostettava katkeamaton jäljitettävyysketju kansalliseen mittanormaaliin saakka Omavalvonta Käytönaikainen seuranta Mittaajan on ennen mittauksen aloittamista ja käytönaikana seurattava mittauslaitteen tai siihen vaikuttavien laitteiden teknistä toimivuutta. Lisäksi mittauslaitteen toimivuutta on seurattava säännöllisin väliajoin mitattavien muuttumattomien testikappaleiden avulla tai tarkastusmittauksilla tai jatkuvalla mittaustulosten johdonmukaisuuden seurannalla. Näitä mittaustuloksia voidaan hyödyntää mittauslaitteen sisäisissä varmistus- ja hälytysjärjestelmissä ja mittaustuloksen tarkastusten kohdentamisen välineenä. Hakkuukonemittauksen käytönaikaisessa seurannassa edellä mainitun lisäksi otantarungoista valmistettujen pölkkyjen pituuksia ja läpimittoja verrataan hakkuukoneen mittauslaitteen rekisteröimiin mittoihin. Otanta on asetettava siten, että otantarunkoja valitaan käyttöviikoittain keskimäärin yksi kahta käyttöpäivää kohti (1 runko/ 2 työpäivää). Otantarungot on valittava satunnaisesti. Edellisestä voidaan poiketa, jos otantarunkoja valitaan useita samalla kerralla. Tällöin ensimmäisen rungon valinnan on oltava satunnainen ja seuraavat rungot voidaan valita edustavuuden mukaan. Rungoista katkotut puutavarakappaleet mitataan kohdassa esitetyllä periaatteella Mittaustuloksen tarkastus tarkastuserien mittauksella Mittausmenetelmän tai -laitteen tuottamaa mittaustulosta ja perusmittauksen tarkkuustasoa on seurattava säännöllisesti otantaan perustuvalla tarkastuserien mittauksella. Tarkastuserä valitaan ja muodostetaan kyseisen perusmittauksessa käytettävän mittausmenetelmän mukaisesti siinä mitattavista yksiköistä (kuorma, nippu, pölkky, runko tai vastaavat).
10 10 Käytettäessä muuntolukuihin perustuvia mittausmenetelmiä (kohta 1.3.) mittaustuloksen tarkastus voidaan kohdistaa siihen mittaustulokseen, joka on tuotettu ennen muuntoluvun käyttöä. Tällöin on lisäksi oltava todennettavissa oikea muuntoluvun käyttö. Mittaustuloksen tarkastusta tarkastuserien mittauksella ei edellytetä puutavaran mittauksesta annetun lain 17 :n 1 momentissa mainituissa mittausmenetelmissä. Tarkastuserien on ominaisuuksiltaan vastattava mitattavaa perusjoukkoa. Perusmittauksen ja tarkastuserän mittauksen mittaustulosten vertailua käytetään mittauslaitteiden kalibrointitarpeen määrityksessä. Mikäli otannalla valittu tarkastuserä poikkeaa ominaisuuksiltaan siten, että perusmittauksen ja tarkastuserän mittauksen vertailussa ei ole edellytyksiä saavuttaa luotettavaa tulosta, se voidaan poistaa. Poistamisen syyt on kirjattava ja varmistettava, että tarkastuserien otanta on riittävä Mittauslaitteen kalibrointi ja viritys Mittauslaitteen kalibrointitarpeen määrityksessä käytetään kohdan mukaisia tarkastuserien mittaustuloksia, tarkastuserien mittaustulokseen vaikuttavien lähtöarvojen mittaustuloksia tai arvoltaan tunnettujen testikappaleiden mittauksia. Mittauslaitteen mittaustulosten luotettavuutta arvioidaan tilastolliseen laskentaan perustuvalla tarkastelulla. Mittauslaitteen käyttäjä, valmistaja, valtuutettu huolto tai muu vastaava toimija virittää mittauslaitteen tuottamaan todenmukaista mittaustulosta, jossa ei ole merkittävää systemaattista virhettä. Kalibroinnit ja mittauslaitteen viritys rekisteröidään Ulkopuolinen valvonta Ulkopuoliseen valvontaan sisältyvät mittaukset tehdään tarkastuserän mittauksella. Hakkuukoneilla ulkopuoliseen valvontaan kuuluva tarkastuserän mittaus on tehtävä vähintään kuuden kuukauden välein ja silloin, kun myyjä, ostaja, urakanantaja, urakoitsija, työnantaja, työnsuorittaja tai heidän edustajansa sitä perustellusti vaativat. Mittauksen tekee urakanantaja, työnantaja tai heidän valtuuttamansa henkilö. Ulkopuoliseen valvontaan kuuluvasta viranomaisen tekemästä valvontamittauksesta (tehdasmittauksen valvonta) laaditaan pöytäkirja puutavaran mittauksesta annetun lain 37 :n mukaan Tarkastuserien mittauksessa käytettävät mittausmenetelmät Omavalvonnassa ja ulkopuolisessa valvonnassa tehtävässä tarkastuserien mittauksessa käytetään mittausmenetelmää, joka on tarkkuudeltaan parempi tai vähintään vastaava kuin perusmittauksessa käytetty menetelmä. Jos mitattava suure on todellinen kuorellinen tilavuus (kiintotilavuus), on tarkastuserän mittauksessa käytettävä mittausmenetelmää, joka ei sisällä merkittävää systemaattista virhettä siihen teoreettiseen tilanteeseen verrattuna, että tarkastuserän tilavuus mitattaisiin upottamalla. Tarkastuserien mittauksessa voidaan käyttää manuaalista puutavarakappaleiden mittausta, automaattisia mittauslaitteita, upotusmittausta tai muuta mittausmenetelmää tai -laitetta, joka täyttää edellä tässä kohdassa esitetyt vaatimukset.
11 11 Jos tarkastuserien mittauksessa käytetään manuaalista puutavarakappaleiden mittausta, jaotellaan menetelmät seuraavasti: - puutavaramuodostelmien tilavuuden mittaukseen perustuvien mittausmenetelmien (kohdat ja ) tarkastuserien mittauksessa käytetään keskuskiintomittaus (kohta ). - puutavarakappaleiden tilavuuden mittaukseen perustuvien mittausmenetelmien (kohdat ja ) tarkastuserien mittauksessa käytetään manuaalista pätkittäin mittausta (kohta ). Painon mittauksessa käytettävä mittauslaite voidaan tarkastaa: - punnitsemalla perusmittauksessa punnittu taakka tarkoitukseen sopivalla mittauslaitelain (707/2011) mukaisesti varmennetulla vaa alla. - punnitsemalla jäljitettävästi kalibroitua tarkistuspunnusta. Puutavaramuodostelmien mittaukseen perustuvien mittausmenetelmien tarkastuserien mittauksessa voidaan käyttää mittausmenetelmää, joka koostuu seuraavista toiminnoista: 1) tarkastuserään valitun yksikön (nippu, kuorma) paino mitataan tarkastetulla vaa alla, 2) tarkastuserään valitusta yksiköstä valitaan edustava, määrältään vähintään kolmanneksen suuruinen osaerä, 3) osaerän paino mitataan tarkastetulla vaa alla, 4) osaerän tilavuus mitataan edellä tässä kohdassa tarkoitetulla mittausmenetelmällä, 5) tarkastuserään valitun yksikön tilavuus määritetään yksikön painon, osaerän painon ja osaerän tilavuuden perusteella. Osaerien mittaukseen perustuvan tarkastuserien mittauksen on täytettävä edellä tässä kohdassa esitetyt vaatimukset Tarkastuserän otannan aikavälin määrittäminen Tarkastuserän otannan aikavälillä tarkoitetaan tässä aikaa, jona tarkastuserän koon mukainen määrä yksiköitä on valittava otantaan. Tehdasmittauksen omavalvonnassa käytettävä tarkastuserän otannan aikaväli on kappaleittain mittaukseen perustuvilla mittauslaitteilla 1 2 käyttöviikkoa ja muodostelmien mittaukseen perustuvilla mittausmenetelmillä ja -laitteilla 4 8 käyttöviikkoa. Kohdassa 4.1. tarkoitetuilla varamenetelmillä aikaväli on viikkoa. Punnituksessa käytettävät vaa at on tarkistettava käyttöviikoittain. Vaakojen tarkastuksen ei tarvitse perustua otantaan. Edelliset aikavälit voivat olla pidempiä silloin, kun se puutavaran toimitusten luonteen vuoksi on tarkoituksenmukaista esimerkiksi junalla tai uittamalla toimitettavalla puutavaralla tai varamenetelmän poikkeuksellisen vähäisen käytön vuoksi. Tarkastuserän mittaus on tehtävä kaikilla mittauslaitteilla silloin, kun olosuhteissa tapahtuu mittauslaitteen mittaustulokseen vaikuttava merkittävä muutos tai mittauslaitteelle on muusta syystä tehtävä kalibrointitarpeen määritys. Hakkuukonemittauksessa menetellään lisäksi hakkuukonemittauksesta annetun maa- ja metsätalousministeriön määräyksen (nro 100/99) mukaisesti ennen käyttöönotettujen
12 12 hakkuukoneiden mittalaitteiden osalta. Määräys on voimassa puutavaran mittauksesta annetun lain 63 :n mukaisesti saakka Mittausepävarmuus ja tarkastuserän koon määrittäminen Mittausepävarmuus Mittausepävarmuudella tarkoitetaan tässä mittaustuloksen oletettua vaihtelua. Mittausepävarmuuden perusteella arvioidaan perusmittauksen kykyä tuottaa kohdassa 3.2. esitettyjen suurimpien sallittujen poikkeamien rajoissa olevia mittaustuloksia. Mittausepävarmuutta käytetään mittauksen omavalvonnassa ja ulkopuolisessa valvonnassa perusmittauksen mittaustulosten luotettavuuden arviointiin, tarkastuserien mittauksella tehtävän perusmittauksen tarkastuksen (kohta ) luotettavuuden arviointiin ja tarkastuserien koon määrittämiseen. Mittausepävarmuuteen sisältyy tilastollisin menetelmin arvioitavia satunnaisia tekijöitä (kohta ). Satunnaisvaihtelun vaikutus mittaustulokseen pienenee mittausten määrän lisääntyessä, sillä eri mittausten erisuuntaiset virheet kumoavat toisiaan. Satunnaisvaihtelun suuruutta voidaan arvioida toistamalla mittausta ja määrittämällä peräkkäisten mittausten keskihajonta. Kohdan mukaisesti tilastollisin menetelmin arvioitavien tekijöiden lisäksi on otettava huomioon mittausolosuhteista, mittauksen kohteesta, kalibroinnista, virityksestä tai muista vastaavista tekijöistä aiheutuva mittausepävarmuus, jota ei aina voida määrittää tilastollisin menetelmin Tarkastuserän koon määrittäminen Omavalvonnassa ja ulkopuolisessa valvonnassa käytettävä tarkastuserien otanta on määritettävä siten, että otannan riittävä tilastollinen luotettavuus saavutetaan. Tarkastuserän koolla tarkoitetaan tässä tarkastuserään valittavien yksiköiden (kuorma, nippu, pölkky, runko tai vastaavat) määrää. Tarkastuserän koon (otoskoko n otannan aikavälillä) laskennassa käytetään kaavoja 5 ja 6. Tarkastuserän mittaustuloksen tilastollinen mittausepävarmuus (p) on kappaleittain mittaukseen perustuvissa menetelmissä korkeintaan yksi prosentti ja muodostelmien mittauksessa korkeintaan kolme prosenttia (kattavuuskertoimella, jolloin luotettavuustaso on 95 %). Tilastollinen mittausepävarmuus määritetään kaavoilla 2 4 ja tarkastuserän koko (otoskoko n) määritetään kaavoilla 5 6. Kaavoissa 2 6 käytetyt muuttujat ovat: tilastollinen mittausepävarmuus, % tarkastuserän otoskoko, mitattavien yksiköiden (kuorma, nippu, pölkky, runko tai vastaava) kappalemäärä perusmittauksen ja tarkastusmittauksen mittaustulosten eron keskihajonta mitattavien yksiköiden välillä, % (variaatiokerroin) perusmittauksen ja tarkastusmittauksen mittaustulosten eron keskihajonta mitattavien yksiköiden välillä mitattavien yksiköiden keskikoko mittauserän koko kattavuuskerroin (, kun luotettavuustaso on 95 %)
13 13 Tarkastuserien mittauksen mittaustuloksen tilastollinen mittausepävarmuus voidaan määrittää kaavalla: Käytettäessä absoluuttisia arvoja tarkastuserien mittauksen mittaustuloksen tilastollinen mittausepävarmuus voidaan määrittää kaavalla: Perusmittauksen mittauserän koon mukainen tilastollinen mittausepävarmuus voidaan määrittää kaavalla: Tarkastuserän koko (otoskoko ) voidaan määrittää kaavalla: Jos laskennassa käytetään suhteellista keskihajontaa (variaatiokerroin), määritetään tarkastuserän koko kaavalla: Systemaattinen virhe Mittauksessa ei ole merkittävää systemaattista virhettä, kun mittauksessa saadaan yhtä suurella todennäköisyydellä suurempia tai pienempiä arvoja oikeana pidettävään vertailuarvoon nähden. Systemaattisen virheen tunnistamisessa voidaan käyttää tilastomatemaattisia menetelmiä Mittauksen suurimmat sallitut poikkeamat Mittauksen poikkeamalla tarkoitetaan mittaustuloksen ja oikeana pidettävän vertailuarvon erotusta. Virallisen mittauksen kyseessä ollessa vertailuarvo määritetään puutavaran mittauksesta annetun lain 30 :ssä tarkoitetuilla menetelmillä. Suurin sallittu poikkeama voi olla perusteena puutavaran mittauksesta annetun lain 40 :ssä tarkoitetussa virallisen mittaajan tai mittauslautakunnan oikaisumääräyksessä. Mittauksen omavalvonnassa ja ulkopuolisessa valvonnassa vertailuarvo määritetään kohdan mukaisesti. Omanvalvonnassa ja ulkopuolisessa valvonnassa suurin sallittu poikkeama on perusmittauksen mittausepävarmuuden tavoitearvo. Hakkuukonemittauksen osalta suurin sallittu poikkeama on mittaustuloksen oikaisemisen peruste kohdassa 4.3. esitetyllä tavalla.
14 14 Mittausmenetelmäryhmien ja mittausmenetelmien suurimmat sallitut poikkeamat ovat taulukoiden 1 4 mukaisia. Vaatimus ei koske taulukoiden pienintä eräkokoluokkaa pienempiä mittauseriä. Kappaleittain mittaukseen perustuvissa mittauksissa (kohdassa tarkoitetut menetelmät) mittaustuloksen ja vertailuarvon suhteellinen ero ei saa ylittää taulukon 1 suurinta sallittua poikkeamaa. Taulukko 1. Suurin sallittu poikkeama kappaleittain mittaukseen perustuvissa mittausmenetelmissä. Mittausmenetelmä Mittauserän koko vähintään kymmenen kuutiometriä ( 10 m³) Suurin sallittu poikkeama, % Hakkuukonemittaus 4 Tukkien tehdasmittauslaitteet 2 Muodostelmien mittaukseen perustuvissa mittauksissa (kohdissa , 1.2. ja tarkoitetut menetelmät) mittaustuloksen ja vertailuarvon suhteellinen ero ei saa ylittää taulukon 2 suurinta sallittua poikkeamaa. Vaatimus ei koske latvusmassan tai kantopuun mittausta. Taulukko 2. Suurin sallittu poikkeama muodostelmien mittaukseen perustuvissa mittausmenetelmissä Mittausmenetelmä Mittauserän koko, m³ > 150 Suurin sallittu poikkeama, % Mittaus ajoneuvossa 1) Mittaus tienvarressa 1) Mittaus ajoneuvossa tai tienvarressa 2) Mittaus ajoneuvossa tai tienvarressa 3) 1) Karsitun ja katkotun, keskiläpimitaltaan yli yhdeksän senttimetrin puutavaran mittaus 2) Karsitun ja katkotun, keskiläpimitaltaan alle yhdeksän senttimetrin puutavaran mittaus 3) Karsimattoman puutavaran mittaus Muodostelmien mittaukseen perustuvissa menetelmissä (kohdassa tarkoitetut menetelmät), joissa määritetään hakkeen tai murskeen irtotilavuus ajoneuvokuormassa, mittaustuloksen ja mittauksen uusinnalla määritetyn vertailuarvon suhteellinen ero ei saa ylittää taulukon 3 suurinta sallittua poikkeamaa. Taulukko 3. Suurin sallittu poikkeama muodostelmien mittaukseen perustuvissa mittausmenetelmissä hakkeen tai murskeen irtotilavuuden mittauksessa. Mittausmenetelmä Hakkeen ja murskeen mittaus ajoneuvossa Mittauserän koko, i-m³ > 150 Suurin sallittu poikkeama, % Painon mittauksessa (kohdassa tarkoitetut menetelmät) mittaustuloksen ja vertailuarvon suhteellinen ero ei saa ylittää taulukon 4 suurinta sallittua poikkeamaa.
15 15 Taulukko 4. Suurin sallittu poikkeama painon mittauksessa. Mittausmenetelmä Mittauserän koko, kg > Suurin sallittu poikkeama, % Kuormainvaa at ja muut vaa at Otantaan perustuvissa mittausmenetelmissä sovelletaan samoja mittauksen suurimpia sallittuja poikkeamia. Taulukko ja suurimman sallitun poikkeaman lukuarvo määräytyvät menetelmän mittausperiaatteen mukaan (puutavarakappaleiden tai puutavaramuodostelmien tilavuuden mittaus tai painon mittaus). 4. Erinäiset menettelyt 4.1. Mittauksen varamenetelmät Mittauksessa voidaan käyttää varamenetelmää, kun mittauserää ei voida mitata pääasiallisesti käytettävällä mittausmenetelmällä väärän lastauksen, laitehäiriön, terminaalivastaanoton tai puutavaralajin vähäisen osuuden, varastointiajan tai kuivuusasteen tai muun vastaavan syyn takia. Varamenetelmän osuus saa olla korkeintaan 15 prosenttia mittauspaikan kokonaismittausmäärästä. Varamenetelmän on täytettävä puutavaran mittauksesta annetun lain ja tämän asetuksen mittausmenetelmälle, mittauslaitteille ja mittaukselle sekä asetuksen erikseen varamenetelmille asettamat vaatimukset. Mittauksen varamenetelmänä voidaan käyttää mittausmenetelmää, jossa perusmittauksen mittaustulosten perusteella määritetään varamenetelmään sisältyvä muuntoluku. Tällöin esimerkiksi tilanteessa, jossa tilavuuden mittaus ei ole käytettävissä, voidaan tilavuus määrittää punnitustuloksen ja perusmittauksen tilavuuden ja painon mittaustiedoista määritetyn muuntoluvun perusteella. Varamenetelmällä ei tässä tapauksessa tarvitse olla tarkastuserien mittaukseen perustuvaa mittaustuloksen tarkastusta. Lukuarvoisen taarapainon mittausta voi käyttää yksityisten metsänomistajien luovutusmittauksessa ainoastaan varamenetelmänä kohdan mukaisesti. Varamenetelmillä omavalvonnassa käytettävä otannan aikaväli on määritetty kohdassa Mittausmenetelmiin sisältyvät tilavuuskorjaukset Mittauslaitteiden tilavuuden mittaustulosta voidaan korjata mittausmenetelmälle erikseen määritetyn luokituksen perusteella. Luokitukset on määritetty yleisissä muuntoluvuissa tai määrityksen tekee mittauslaitteen valmistaja tai mittaaja. Mitattaessa todellista kuorellista tilavuutta korjaukset koskevat lumen, jään, kuivuneiden kuorikappaleiden tai vastaavan tekijän aiheuttamia tilavuusvähennyksiä ja kuoren tai puuaineen puuttumisesta aiheutuvaa tilavuuslisäystä Mittaustuloksen oikaiseminen ulkopuolisessa valvonnassa Hakkuukonemittauksessa mittaustulosta pidetään hyväksyttävänä, jos tarkastuserän mittauksen ero perusmittaukseen verrattuna tukki- ja kuitupuutavaralajiryhmässä tai rungonosaluokassa on enintään ± 4 % (suurin sallittu poikkeama, taulukko 1).
16 16 Jos hakkuukonemittauksen tarkastuksen tulosta ei voida pitää hyväksyttävänä, tehdään eron varmistamiseksi lisätarkastus. Se kohdistetaan siihen puutavaralajiryhmään tai rungonosaluokkaan, jonka mittaustulos ei ole hyväksyttävä. Jos tarkastusmittausten keskimääräinen ero jää suurinta sallittua poikkeamaa suuremmaksi, perusmittauksen tulos oikaistaan oikeaksi. Tällöin mittaustulos oikaistaan puutavaralajiryhmän tai rungonosaluokan sisällä puutavaralajittaisten tai rungonosaluokittaisten määräerojen mukaisesti. Oikaisu kohdistetaan siihen leimikon puumäärään, joka on hakattu mittauserässä viimeisimmän mittauslaitteen rekisteröidyn tarkastuksen jälkeen. Oikaisuun johtaneesta tarkastusmittauksen tuloksesta on ilmoitettava kaikille mittausosapuolille. Virallinen mittaaja ja mittauslautakunta voivat edellyttää mittaustuloksen oikaisemista puutavaran mittauksesta annetun lain 40 :n mukaisesti Mittauksen keskeytyminen Jos mittaus keskeytyy puutavaran mittauksesta annetun lain 22 :n 3 momentissa tarkoitetussa tilanteessa, mittaustulosten dokumentoinnin varmistamiseksi siihen asti mitatun puutavaran mittaustulos säilytetään ja rajakohta merkitään mittauserään tai maastoon Pystymittausmenetelmät Puutavaran mittauksessa voidaan käyttää pystymittausmenetelmiä, jotka sisältävät kohdissa 1.1., 1.2. ja 1.3. määritettyjä mittausmenetelmäryhmiä vastaavia toimintoja. Pystymittausmenetelmiä käytetään metsikön puuston tilavuuden mittaukseen ennen hakkuuta tai hakkuun yhteydessä. Pystymittausmenetelmiin sisältyvät mittaukset koostuvat poistettavien puiden rinnankorkeusläpimittojen mittauksesta, koepuiden valinnasta otannalla ja koepuiden mittauksesta (rinnankorkeusläpimitta ja pituus, mahdollisesti muita läpimittoja). Koepuiden mittausten perusteella laaditaan puulajikohtaiset pituusmallit soveltuvalla laskentamenetelmällä. Pituusmallilla määritetään poistettavien puiden pituudet. Poistettavien puiden tilavuudet lasketaan runkokäyrä- ja tilavuusmalleilla.